
Διπλότυπο Δ.Ο.Υ. Καρδίτσας (Α/Α 18137/19-12-2013)


ΑΝΑΚΟΙΝΩΣΗ
Καταχώρισης στο Γενικό Εμπορικό Μητρώο (Γ.Ε.ΜΗ.) με βάση τις διατάξεις του Εμπορικού Νόμου, του Ν. 3419/2005 και του Ν.3853/2010, τροποποίησης της Μονοπρόσωπης Εταιρίας Περιορισμένης Ευθύνης με την επωνυμία «TIVERIS ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «TIVERIS ΕΠΕ» και τον αριθμό ΓΕΜΗ 19110931000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΑΡΔΙΤΣΑΣ
Την 27-12-2013 καταχωρήθηκε  με ΚΑΚ 140886 στο Γενικό Εμπορικό Μητρώο (Γ.Ε.ΜΗ.), δια της Υπηρεσίας ΓΕΜΗ του Επιμελητηρίου Καρδίτσας, η με αριθμό 23.355/18-12-2013 Συμβολαιογραφική πράξη του Συμβολαιογράφου Καρδίτσας Κωνσταντίνο Ηλία Μπαλτά που αφορούσε τροποποίηση της Μονοπρόσωπης Εταιρίας Περιορισμένης Ευθύνης με την επωνυμία «TIVERIS ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», διακριτικό τίτλο «TIVERIS ΕΠΕ» και τον αριθμό ΓΕΜΗ 19110931000 από το οποίο προκύπτουν τα εξής : 
Α) Τροποποίηση του άρθρου 1, που αφορά την μορφή και επωνυμία της εταιρείας.

Άρθρο 1ο
Μορφή – Επωνυμία

Συνιστάται Εταιρεία Περιορισμένης Ευθύνης με την επωνυμία «TIVERIS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και τον διακριτικό τίτλο «TIVERIS ΕΠΕ», δυνάμενη να συναλλάσσεται και μόνο μ αυτόν και στις σχέσεις της εταιρείας με το εξωτερικό.
Β) Τροποποίηση του άρθρου (5) του καταστατικού της εταιρείας που αφορά το εταιρικό κεφάλαιο της εταιρείας και αυξάνουν το κεφάλαιο από (310.980,00) ΕΥΡΩ, σε (360.990,00) ΕΥΡΩ.

Άρθρο 5ο
Κεφάλαιο, εταιρικά μερίδια

1. Το κεφάλαιο της εταιρείας ορίζεται σε τριακόσιες εξήντα χιλιάδες εννιακόσια ενενήντα (360.990,00) ΕΥΡΩ, διαιρούμενο σε δώδεκα χιλιάδες τριάντα τρία (12.033) εταιρικά μερίδια ονομαστικής αξίας τριάντα (30,00) ΕΥΡΩ το καθένα. 

2. Το κεφάλαιο καταβλήθηκε ολόκληρο τοις μετρητοίς στο ταμείο της εταιρείας.

Γ)  Τροποποίηση του άρθρου 6 που αφορά στις μερίδες συμμετοχής

Άρθρο 6ο
Μερίδες συμμετοχής

Στο κεφάλαιο της εταιρείας μετέχουν: α) Ο Παναγιώτης Γεωργαντάς του Γεωργίου, με δέκα χιλιάδες τριακόσια εξήντα έξι (10.366) εταιρικά μερίδια συμμετοχής του ανερχόμενης σε τριακόσια δέκα χιλιάδες εννιακόσια ογδόντα (310.980,00) ΕΥΡΩ και ποσοστό συμμετοχής (86%) και β) Ο Γεώργιος Γεωργαντάς του Παναγιώτη με χίλια εξακόσια εξήντα επτά (1.667) εταιρικά μερίδια συμμετοχής του ανερχόμενης σε πενήντα χιλιάδες δέκα (50.010,00) ΕΥΡΩ και ποσοστό συμμετοχής (14%).

Δ) Τροποποίηση του άρθρου 16, που αφορά την Διαχείριση και Διαχειριστή της εταιρείας.
Άρθρο 16ο
Διαχείριση – Διαχειριστής

Διαχειριστής της εταιρίας, ορίζεται ο Παναγιώτης Γεωργαντάς του Γεωργίου, ο οποίος θα εκπροσωπεί την εταιρεία στα δικαστήρια κάθε βαθμού και δικαιοδοσίας, ακόμα και στον Άρειο Πάγο, στο Συμβούλιο της Επικρατείας και στο Ελεγκτικό Συνέδριο, στα διοικητικά (φορολογικά) δικαστήρια, σε κάθε διοικητική, οικονομική ή άλλη αρχή, οργανισμό, νομικά πρόσωπα δημοσίου ή ιδιωτικού δικαίου και τράπεζες. Ενεργεί κάθε είδους σύμβασης, όπως αγορές και πωλήσεις ακινήτων, αυτοκινήτων μηχανημάτων, μισθώσεις ακινήτων και κάνει ( ή συντάσσει) τον ισολογισμό. Κρατάει τα εμπορικά βιβλία της εταιρείας, βεβαιώνει στοιχεία της εταιρίας και γενικά ενεργεί κάθε πράξη εκπροσώπησης, διαχείρισης και διάθεσης στις περιπτώσεις τις σχετικές με το σκοπό της εταιρικής επιχείρησης. Ενδεικτικά: α) Ο διαχειριστής ρυθμίζει και κανονίζει την εσωτερική και εξωτερική λειτουργίας της εταιρίας και κάθε δαπάνη, β) κάνει αγωγές, υποβάλλει μηνύσεις, ασκεί ένδικα μέσα τακτικά ή έκτακτα, παραιτείται από ένδικα μέσα, αγωγές και μηνύσεις, δέχεται όρκο ή ζητάει όρκο από αντίδικο, προσβάλλει έγγραφα ως πλαστά, καταργεί δίκες, κάνει δικαστικούς και εξώδικους συμβιβασμούς με οφειλέτες ή πιστωτές της εταιρίας, με όρους που κρίνει αυτός, ενεργεί και καταργεί κατασχέσεις σε κινητά και ακίνητα, καθώς και εγγραφές και εξαλείψεις υποθηκών και προσημειώσεων, εκχωρεί και ενεχυριάζει φορτωτικές, συναλλαγματικές, γραμμάτια, χρεωστικές αποδείξεις και απαιτήσεις που έχει η εταιρία από τρίτους, κάνει συμβάσεις με τράπεζες για το άνοιγμα πιστώσεων, εκδίδει εγγυητικές επιστολές, συμφωνεί πιστώσεις με ανοικτό λογαριασμό με όρους που θα εγκρίνει. Εκδίδει, οπισθογραφεί και τριτεγγυάται συναλλαγματικές, γραμμάτια και επιταγές, αναλαβαίνει και παίρνει χρήματα, μερισματαποδείξεις και τοκομερίδια, δίνει και παίρνει δάνειο για λογαριασμό της εταιρίας, δίνει εντολές πληρωμής, ενεργεί εξοφλήσεις και κάθε είδους απαλλαγές, παραλαβαίνει φορτωτικές, κάνει συμβάσεις και συμφωνίες με τρίτα φυσικά ή νομικά πρόσωπα, ενεργεί πρόσληψη κα απόλυση των υπαλλήλων και εργατών της εταιρίας και ορίζει τις αποδοχές τους, διορίζει δικηγόρους και άλλους πληρεξουσίους για να εκπροσωπούν την εταιρία στα δικαστήρια και τις αρχές και για να ενεργούν παραπάνω πράξεις.
Κατά τα λοιπά ισχύει το με αριθμό 12.672/2001 καταστατικό συμβόλαιο της Συμβολαιογράφου Καρδίτσας Ελένης Γκιουλέκα – Κατσαβάρα, όπως αυτή τροποποιήθηκε και ισχύει.

